OpenLLM-France/wikimedia huggingface dataset:
# Savanur (ciutat)

Savanur és una ciutat índia de l'estat de Karnataka al districte d'Haveri, que fou capital de l'estat de Savanur. Està situada a uns 65 km al sud-est de Dharwar a 14° 58′ N, 75° 21′ E﻿ / ﻿14.97°N,75.35°E﻿ / 14.97; 75.35. Consta al cens del 2001 amb 35.561 habitants, que eren un segle abans (1901) 9.796 habitants. Els principals edificis són el palau del nawab, nombroses mesquites i temples, i el math de Sri Satya Bodhaswami.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sawa

«Sawa» té aquests significats:
* Sawa o Saveh ciutat iraniana
* Muang Sawa o Luang Prabang, antic nom de Luang Prabang derivat de Java
* Devon Sawa, actor canadenc
* Homare Sawa, futbolista japonès
* 7677 Sawa, asteroide
# Bent Milans i Roig

Bernat Milans i Roig (novembre 1763, 1821) fou un sacerdot i mestre de violí de la Capella de Canet.
Fou fill de Francesc Milans, comerciant i propietari d'un vaixell, i Anna Ma Roig. El segon de dos fills es va llicenciar i fou admès per la plaça de tenor i violí el 9 de febrer de 1785 després que els examinadors el consideressin «suficientment hàbil de la dita veu de thenor y per / tocar lo Violi y de cant pla». El 1821 encara figurava entre els residents de la parroquial a l'església de Canet de Mar.

## Referències

* ↑ Ballart Clos, Joan «Navegants canetencs, el llinatge dels Milans i la seva participació en l'aventura de la navegació». El Sot de l'Aubó, pàg. 21-26.
* ↑ Gregori i Cifré, J. M.. El fons musical de l'Església Parroquial de Sant Pere i Sant Pau de Canet de Mar. Barcelona: Generalitat de Catalunya, Departament de Cultura i Mitjans de Comunicació, 2009, p. VII-LX (Inventaris dels fons musicals de Catalunya, 2). ISBN 9788439379676.
# Bent Hansen (futbolista)

Bent Hansen (Copenhaguen, 13 de setembre de 1933 - Gentofte, 8 de març de 2001) fou un futbolista danès de la dècada de 1950.
Fou 58 cops internacional amb la selecció de Dinamarca.
Pel que fa a clubs, defensà els colors de Boldklubben 1893.

## Referències

* ↑ Danish national team profile
* ↑ Ritzaus Bureau, "Fodboldspilleren Bent Hansen er død", 9/3-2001
* ↑ https://www.national-football-teams.com/player/19467/Bent_Hansen.html
* ↑ Knud Lundberg, "Dansk Fodbold 2", Rhodos (Copenhagen), 1987, pp.106-107
# Vixnióvoie (Briansk)

* Per a altres significats, vegeu «Vixnióvoie».
Vixnióvoie (en rus: Вишнёвое) és un poble de l'óblast de Briansk, a Rússia, que el 2013 tenia 11 habitants, pertany al districte d'Unetxa.

## Referències

* ↑ Указ Президиума ВС РСФСР от 10.08.1964 г. "О переименовании некоторых населенных пунктов Брянской области".
# Bent Familia

Bent Familia (àrab: بنت فاميليا, Bint Fāmīliyā), estrenada a França com a Tunisiennes, és una pel·lícula tunisiana dirigida el 1997 per Nouri Bouzid.

## Argument

Com ser una dona moderna en un món que vol ser-ho però encara no ho és? Com ser una dona àrab lliure en un món on l'únic projecte que importa per a una dona és el matrimoni, aquest contracte social que deixa poc espai a l'individu, a les seves eleccions i al seu desenvolupament? Com ser una dona àrab amb un projecte de vida i persistir en portar-lo a terme en un món on l'ordre de la família és ineludible? L'Amina, l'Aïda i la Fatiha són tres dones d'uns 35 anys que van estudiar i van descobrir la llibertat. Els seus tres projectes de vida naufragaran a l'oceà dels homes.
Amina, la burgesa, casada segons la tradició, descobreix després de quinze anys de matrimoni que ha perdut els seus somnis de joventut. Reduïda a la condició de mestressa de casa, té dificultats per fer front als afers extramatrimonials del seu marit... Aïda, l'apassionada ve d'un entorn més modest. És més lliure però la seva llibertat, tanmateix, l'obliga a enfrontar-se a la societat. La seva condició de dona divorciada es converteix en un defecte: constantment vigilada, en sospita pels seus veïns, assetjada pels homes, busca l'equilibri amb els seus amics... Fatiha, la noia algeriana, acollida per Aïda, és la supervivent d'un infern que la traumatitza i la persegueix. Està esperant un visat que la portarà a França.

## Repartiment

* Raouf Ben Amor: Majid
* Amel Hedhili: Aïda
* Nadia Kaci: Fetiha
* Leïla Nassim: Amina
* Kamel Touati: Slah

## Premis

* 1997: Festival de Cinema Mediterrani de Montpeller: Premi del Públic: Antígona d'Or
* 1997: Festival Internacional de Cinema Francòfon de Namur: Millor actriu
* 1997: 54a Mostra Internacional de Cinema de Venècia: Menció Honorífica del Premi OCIC
* 1997: XVIII edició de la Mostra de València: Palmera de plata a la millor pel·lícula

## Referències

* ↑ Tunisiennes a unifrance.org
* ↑ Bent Familia de Nouri Bouzid : enjeux de l’amitié, de la clairvoyance féminine et du questionnement d'Hélène Tissières, University of Texas at Austin]
* ↑ Palmares 1997, al web del CINEMED
* ↑ «VENICE FILM FESTIVAL – 1997». [Consulta: 6 octubre 2013].
* ↑ «The 1990s». Arxivat de l'original el 2 de setembre 2012. [Consulta: 8 octubre 2013].
* ↑ La película francesa “La vie de Jesus” gana la XVIII Mostra de Valencia, La Vanguardia, 24 d'octubre de 1997

## Enllaços externs

* Tràiler de la pel·lícula a YouTube
# Xilocopa

Xylocopa és un gènere d'himenòpters de la família dels àpids. És l'únic gènere de la tribu Xylocopini. Són conegudes també com a abelles de la fusta com indica la traducció del seu nom científic. Són abelles de mida relativament grossa, piloses i de distribució cosmopolita però principalment diverses en climes tropicals i subtropicals. Una espècie, Xylocopa violacea, es freqüent als Països Catalans. Hi ha unes 469 espècies dividides en 31-51 subgèneres o en només tres subgèneres segons el criteri dels taxonomistes.

## Història natural

El nom Xilocopa deriva del seu hàbit de fer els nius a la fusta en descomposició (excepte en el subgènere Proxylocopa, que el fan a terra). En diverses espècies les femelles viuen amb les seves filles o germanes fent una mena de grup social. Fan servir trossos de fusta per a fer particions en les cel·les del niu. Algunes espècies fan túnels a la fusta prop de la superfície.
Les espècies de Xylocopa són importants pol·linitzadors i fins i tot pol·linitzadors obligats d'algunes plantes com Passiflora incarnata. Altres espècies prenen nèctar sense fer la pol·linització, com en el cas de flors de corol·la profunda on la seva llengua no hi arriba.

## Algunes espècies

* Xylocopa violacea - comú als Països Catalans
* Xylocopa virginica
* Xylocopa micans
* Xylocopa varipuncta
* Xylocopa tabaniformis
* Xylocopa californica

## Galeria

* Les xilocopes tenen grans ulls compostos
* Una femella alimentant-se de Passiflora.
* xilocopa japonesa
* Xylocopa violacea a Europa
* Carpenter bee (X. tabaniformis) en Salvia
* X. violacea sobre Lantana camara
* Xylocopa sonorina
* Xylocopa sonorina treballant

## Referències

* ↑ Remko Leys et al Molecular phylogeny and historical biogeography of the large carpenter bees, genus Xylocopa (Hymenoptera: Apidae) 2002
* ↑ Minckley, R.L. 1998. A cladistic analysis and classification of the subgenera and genera of the large carpenter bees, tribe Xylocopini (Hymenoptera: Apidae). Scientific Papers, Natural History Museum, University of Kansas 9:1-47

## Enllaços externs

* United States Xylocopa Identification Guide
* List of Species
* Worldwide Species Map
* Close-up photos of a carpenter bee – taken near the town of Chavarillo, Veracruz, Mexico
* carpenter bees, Xylocopa spp. on the University of Florida / Institute of Food and Agricultural Sciences Featured Creatures Web site
# Benedicte Mundele

Benedicte Mundele Kuvuna (1993) és una emprenedora d'aliments frescos de la República Democràtica del Congo.
Va assistir a l'Institut Elynd de Kinshasa i al Lycée Technique et Professionnel de Kimbondo. Va impulsar la Fundació Kuvuna amb 16 anys. És fundadora i gerenta de Surprise Tropical, un menjador establert l'any 2012 que serveix aliments sans i àpats per emportar en els suburbis de Kinshasa. El negoci promou un estil de vida sa amb productes de proximitat en la seva comunitat i s'ha estès arreu de la ciutat. El 2014 va ser finalista del Premi Anzisha. Al 2019 va ser llistada entre les 100 Dones de la BBC.

## Referències

* ↑ Rédaction. «RDC : Forum " Les Héroïnes " place le changement au cœur de sa première édition kinoise», 02-12-2019.
* ↑ «Entrepreneur Counters Community’s ‘Food Poverty’», 30-07-2015.
* ↑ «BBC 100 Women 2019: Who is on the list?», 16-10-2019.
* ↑ By Phoebe Parke and Lauren Moorhouse, for. «12 brilliant African entrepreneurs under 22».
* ↑ «Young entrepreneur shares lessons from running a food business in DRC», 28-01-2015.
* ↑ «Fullscreen Page». Arxivat de l'original el 2019-12-28. [Consulta: 1r desembre 2020].
* ↑ «RDC: Bénédicte Mundele, une vie consacrée à l'alimentation saine», 04-05-2019.
* ↑ Pesce. «Inspired by AOC, Megan Rapinoe and Greta Thunberg? You should be, according to this list».
# Dolor visceral

El dolor visceral és el dolor que resulta de l'activació dels nociceptors dels òrgans toràcics, pelvians o abdominals. Les estructures viscerals són molt sensibles a la distensió (estirament), la isquèmia i la inflamació, però relativament insensibles a altres estímuls que normalment evoquen dolor com ara el tall o la cremor. El dolor visceral és difús, difícil de localitzar i sovint referit a una estructura distant, generalment superficial. Pot anar acompanyat de símptomes com nàusees, vòmits, canvis en els signes vitals així com manifestacions emocionals. El dolor es pot descriure com a greu, profund, opressiu i sord. Només en una proporció de pacients, algunes lesions estructurals o anomalies bioquímiques explicarien aquest tipus de dolor. Aquestes malalties s'agrupen en malalties neuromusculars gastrointestinals. Altres poden experimentar dolors viscerals ocasionals, sovint de naturalesa molt intensa, sense cap evidència de raó estructural, bioquímica o histolopatològica d'aquests símptomes. Aquestes malalties s'agrupen com a trastorns gastrointestinals funcionals (TGIF) i la fisiopatologia i el tractament poden variar molt segons el TGIF. Les dues entitats individuals principals entre els trastorns funcionals de l'intestí són la dispèpsia funcional i la síndrome de l'intestí irritable.
La hipersensibilitat visceral és la percepció hipersensible del dolor visceral, que solen experimentar persones amb trastorn gastrointestinal funcional.

## Referències

* ↑ Urch CE & Suzuki R. Pathophysiology of somatic, visceral, and neuropathic cancer pain. In: Sykes N, Bennett MI & Yuan C-S. Clinical pain management: Cancer pain. 2 ed. London: Hodder Arnold; ISBN 9780340940075. p. 3–12
* ↑ «[Epidemiology and clinical phenomenology of visceral pain]» (en german). Schmerz, vol. 16, 6, December 2002, pàg. 447–51. DOI: 10.1007/s00482-002-0188-4. PMID: 12474030.
* ↑ «The role of mast cells in functional GI disorders». Gut, vol. 65, 1, 2015, pàg. 155–168. DOI: 10.1136/gutjnl-2015-309151. PMID: 26194403.
# Ping

El ping és una eina de les xarxes TCP/IP (com ara Internet) que permet, de forma similar a una trucada perduda, determinar si un servidor està funcionant i si s'hi pot arribar des d'una xarxa concreta amb l'ordinador des d'on es fa la prova. El programa envia paquets ICMP i n'espera les respostes. També és anàleg al funcionament dels sonars en els submarins, amb què es va inspirar el seu autor, Mike Muuss.
És una eina molt útil per a la diagnosi de les connexions d'Internet. No obstant això, molts proveïdors de serveis d'Internet filtren o bloquen aquest tipus de sol·licitud.
Alguns cucs i altre programari maligne de la xarxa ho utilitzen per a trobar noves víctimes provocant, a més, problemes de saturació de la xarxa i desperfectes en els encaminadors (routers).
Algunes eines relacionades són el traceroute, i el pathping.

## Origen del terme

La comanda ping té el seu origen en els submarins i els seus sonars, que envien un senyal sonor per detectar si hi ha algun obstacle. Si existeix torna, significa que hi ha algun cos o barrera en la trajectòria del senyal emès pel sonar. Es pot calcular la distància de l'obstacle mitjançant el temps que tarda a retornar el senyal, el qual pot usar-se com a informe exacte de la posició de l'objecte contra el que s'ha impactat el senyal. Encara està vigent el seu ús, encara que va haver propostes que no van ser recolzades per les principals potències per eliminar els perjudicis que ocasiona a les espècies marines. El mecanisme de la comanda ping és similar al que s'utilitza al sonar: podem veure si hi ha connectivitat entre 2 hosts i el temps que tarden a arribar els paquets segons quant tarda a arribar la resposta.

## Exemples

Tots els sistemes operatius i plataformes actuals incorporen la possibilitat d'executar aquesta utilitat mitjançant l'ús de crides al sistema.
En les últimes versions de Windows la crida que s'utilitza és \>ping i el nombre ip o el nom d'on vols fer la comprovació. Això et retornarà diversos resultats indicant en nombre de bytes, el temps que ha trigat, i el TTL. Exemple de ping a Windows XP a l'adreça IP (numèrica) de la Viquipèdia.
Exemple de ping a Linux a una adreça de nom (ca.wikipedia.org), transformada a numèrica gràcies a un servidor DNS.

## Altres usos

* Als jocs en xarxa sovint es fa referència a la latència en la comunicació entre dos punts, factor molt important en la jugabilitat.
* A l'IRC s'utilitza l'ordre /ping per a conèixer el temps de resposta d'un usuari en un canal. És habitual també cridar l'atenció d'algú escrivint-li ping, amb el que l'altre respon pong; recordant així el joc ping-pong.
* En el món dels blocs, es coneix com a ping a la notificació que es fa a altres ordinadors, com ara altres blocs o portals, especialment quan hi ha contingut actualitzat.

## Vegeu també

* ICMP
* Traceroute
* Ping flood

## Enllaços externs

* (anglès) La història del programa ping Arxivat 2006-07-15 a Wayback Machine., pel seu autor, Mike Muuss.
* Ping - Shows how long it takes for packets to reach host or IP
Viccionari
# Districte de Magude

El districte de Magude és un districte de Moçambic, situat a la província de Maputo. Té una superfície de 6.960 kilòmetres quadrats. En 2007 comptava amb una població de 54.252 habitants. Limita al nord amb el districte de Massingir de la província de Gaza, a l'est amb els districtes de Chókwè i Bilene Macia també dw la província de Gaza, al sud-est amb el districte de Manhiça, al sud amb el districte de Moamba i a l'oest amb la província sud-africana de Mpumalanga.

## Divisió administrativa

El districte està dividit en cinc postos administrativos (Magude, Mahele, Mapulanguene, Motaze i Panjane), compostos per les següents localitats:
* Posto Administrativo de Magude:
** Vila de Magude
** Chichuco
** Machembe
** Maguiguana
** Moine
** Mulelemane
* Posto Administrativo de Mahele:
** Mahele
* Posto Administrativo de Mapulanguene:
** Mapulanguene
* Posto Administrativo de Motaze:
** Motaze
* Posto Administrativo de Panjane:
** Panjane

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Piròmac

Piròmac és el nom dels següents personatges:
* Firòmac o Piròmac el Vell, escultor atenenc
* Piròmac el Jove, escultor grec
# Saint-Martin-du-Lac

Saint-Martin-du-Lac és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 258 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Christian Genty | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 246 | 255 | 220 | 213 | 218 | 238 | 258 |
| A partir de 1990: Població sense dobles comptes |||||||
# Bandidas

Bandidas és una pel·lícula franco-estatunidenco-mexicana dirigida per Joachim Roenning i Espen Sandberg, estrenada el 2006.

## Argument

Mèxic, 1880. Un americà de la New York Bank and Trust decideix amb total impunitat construir una línia de ferrocarril sobre terres mexicanes. Dues dones que s'hi oposen s'uniran contra una banda de pistolers a sou, que treballen pels avariciosos barons del ferrocarril, i que roba les terres de les seves respectives famílies, atacant i assassinant els seus éssers més estimats: Sara Sandoval (Salma Hayek), bella i altiva aristòcrata mexicana que s'ha educat a Europa i gaudeix dels privilegis d'una plàcida existència, sense privacions de cap classe; i María Álvarez (Penélope Cruz), volcànica i rebel, és l'enlluernadora filla d'un peó.
Els despietats malfactors estan capitanejats per l'esbojarrat Tyler Jackson, interpretat pel cantant de música country Dwight Yoakam. Empeses per la necessitat, Maria i Sara formen de mala gana una aliança amb la intenció de trobar revenja completa...i atracar bancs...

## Repartiment

* Penélope Cruz: Maria Alvarez
* Salma Hayek: Sara Sandoval
* Steve Zahn: Quentin
* Dwight Yoakam: Tyler Jackson
* Denis Arndt: Ashe
* Audra Blaser: Clarissa Ashe
* Sam Shepard: Bill Buck
* Ismael 'East' Carlo: Don Diego
* Carlos Cervantes: Pedro
* José María Negri: Padre Pablo
* Lenny Zundel: Bernardo
* Edgar Vivar: Expl. Bank Manager
* Ernesto Gómez Cruz: Brujo
* Filiberto Estrella: Midget
* Yomo Tlazotlalli: Gordo
* Humberto Elizondo: Governador
* Justo Martínez: Cable Bank Manager
* Ana Ofelia Murguía: Consuelo
* Luis Orozco: Xèrif
* Robert Hoehn: (veu)

## Al voltant de la pel·lícula

* El rodatge va tenir lloc a Durango i San Luis Potosí, a Mèxic.
* Destacar, una aparició de l'actor Sam Shepard.

## Referències

* ↑ Rosenberg, Grant. «Bandidas» (en anglès). screendaily.com, 18-01-2006. [Consulta: 25 febrer 2021].
# Sawak al-utubis

Sawak al-utubis (àrab: سواق الأتوبيس, Sawwāq al-Utūbīs, ‘El conductor d'autobús’) és una pel·lícula egípcia dirigida per Atef al-Tayyeb, estrenada el 1982.

## Sinopsi

La pel·lícula explica la història d'Hassan, que treballa com a conductor d'autobús durant el dia i com a taxista a la nit. És l'únic germà de les cinc filles del seu pare (Imad Hamdi) que té un taller de fusteria.
A causa de la negligència del marit de la seva germana, que s'encarrega del seguiment de la comptabilitat del taller, és embargat pel departament fiscal i posat a subhasta. Per evitar que es vengui el taller i salvaguardar la dignitat del seu pare, Hassan demana ajuda a les seves germanes i als seus marits però no troba cap suport. A més, la seva dona li imposa exigències materials que no pot satisfer amb els seus escassos ingressos mentre dedica tot el seu temps i atenció al seu pare.
La pel·lícula va ser escollida com la vuitena millor pel·lícula de la història del cinema egipci.

## Repartiment

* Nour El-Sherif : Hassan
* Mervet Amine : Mervet
* Imad Hamdi : Haj Sultane
* Hassan Houssni : Ouni
* Wahid Seif : Brenss

## Referències

* ↑ Atef El Tayeb. "Bus Driver" Egyptian Cinema a newsbeezer.com
* ↑ Egypt’s cinematic gems: Bus Driver, madamasr
# Bandiougoula

Bandiougoula és una població de Mali, situada al cercle de Kolokani i la regió de Koulikoro, prop de Domosséla. A finals del segle xix i la primera meitat del segle xx formà part de la tercera regió del Sudan Francès.

## Referències

* ↑ Sanogo, 1989, p. 130.

## Bibliografia

* Sanogo, B. {{{títol}}} (en francès). Presses Universitaires de Bordeaux, 1989. ISBN 9782905081117.
# Piperrak

Piperrak és un grup de música punk de La Ribera (entre La Rioja i Navarra), que es va formar als anys 90 i van publicar 2 discs i una maqueta.
Després de 8 anys, l'any 2007 tornen als escenaris en una sèrie de concerts on l'únic membre que no segueix al grup és el guitarra. Josetxu (de Lodosa), Txitxarro (de Alcanadre), Rufo (de Pradejón) y Javi (també de Pradejón) van tornar junts als escenaris el 13 de gener de 2007, novament sota el nom Piperrak, al festival Hatortxu Rock de Berrioplano (Navarra).
En el seu retorn, la banda va tornar als escenaris catalans el 28 de juliol de 2007 l'edició del festival musical del Rebrot, en l'edició de l'any 2007, a Argentona.
L'origen del nom ve de la tradició hortícola de la zona, ja que «piperrak» significa «pebrots» en basc.

## Components

* Josetxu: veu i mirlitó
* Fermín: guitarra i cors
* Txitxarro: baix i cors
* Rufo: bateria

## Discografia
### Discos

* El primer disc fou Arde Ribera, Discos Suicidas, 1994.
* Odio
* Ilargi betea
* Demokratzia
* Basta ya!
* Bush Satán
* Gora Sartaguda!
* Ke le voy a hacer
* Akatu!
* Kualkier día (cançó que avui versionen infinitat de grups punks, fins i tot Boikot)
* Mi primer amor
* Potrotaino
* Bitxo raro
* Iruñea, 6 de Julio
* Piperrak
* Dos anys després van treure el segon i últim disc Los muertos de siempre, Discos Suicidas, 1996.
* Revolución
* En Chiapas
* Zoofilia
* La hora 0
* Autosuficiencia (versió del mitic grup punk dels 80 Parálisis Permanente)
* Beste biktima bat
* Okupados
* Ahórkate
* Julián
* A la mierda
* Deskontrol
* Kondenados
* Anarkía

### DVD

* Kualkier día, GOR discos, 2003. Recull diversos concerts i assajos del grup.

### CD/DVD

* La kemos liau, Autoeditat, 2009, Directe CD + DVD.

## Referències

* 1 2 «Piperrak Web Oficial» (en castellà). [Consulta: 5 gener 2023].
* ↑ «Piperrak - Discografia» (en castellà). [Consulta: 5 gener 2023].
# Whitespace

El Whitespace és un llenguatge de programació esotèric desenvolupat per Edwin Brady i Chris Morris a la Universitat de Durham (desenvolupadors, també, del llenguatge de programació Kaya). Es va fer públic l'1 d'abril del 2003 (April Fool's Day). El seu nom fa referència al caràcters d'espai. Al contrari de gairebé tots els llenguatges de programació, que ignoren o donen molt poc significat a la majoria de caràcters d'espai, l'interpretador de Whitespace ignora tots els caràcters que no són d'espai. Només tenen significat els espais, les tabulacions i els salts de línia Una conseqüència interessant d'aquesta propietat és que un programa en Whitespace pot estar dins els caràcters d'espai d'un programa escrit en un altre llenguatge, convertint el text en un poliglot.
El llenguatge en si mateix és llenguatge basat en l'stack imperatiu. La màquina virtual en la que s'executa el programa té una stack i un heap. El programador és lliure d'empilar enters d'amplades arbitràries a l'stack (actualment no hi ha implementació per a nombres decimals) i també pot accedir al heap com a lloc permanent per a emmagatzemar dades i estructures de dades.

## Història

El Whitespace va ser creat per Edwin Brady i Chris Morris el 2002. Slashdot va fer una ressenya d'aquest llenguatge de programació l'1 d'abril del 2003. Aquell mateix any, es va implementar en Whitespace un interpretador per a ell.
La idea d'usar caràcters d'espai com a operadors per al llenguatge C++ la va suggerir Bjarne Stroustrup com a broma cinc anys abans.

## Sintaxi

Les comandes estan compostes de seqüències d'espais, tabulacions i salts de línia. Per exemple, tabulació-espai-espai-espai afegeix els dos elements de dalt de tot a la stack. Les dades estan representades en binari usant espais (0) i tabulacions (1), seguides d'un salt de línia, per exemple espai-espai-espai-tabulació-espai-tabulació-tabulació és el número 11. Qualsevol altre caràcter és ignorat, per tant, es poden fer servir com a comentaris.

## Exemple de codi

Aquest codi imprimeix "Hello World!". S'han pintat els fons dels caràcters d'espai amb diferents colors i s'han marcat amb separadors, ja que en realitat són invisibles. ( Space , Tab )

## Vegeu també

* brainfuck, un altre llenguatge de programació esotèric que, tal com fa el Whitespace, ignora qualsevol cosa que no reconeix.
* LOLCODE, un llenguatge de programació a partir de diversos memes d'internet.
* INTERCAL, el "Llenguatge de Compilació Amb un Acrònim No Pronunciable"
* Políglot, un programa vàlid en més d'un llenguatge.
* Esteganografia

## Referències

* ↑ «Whitespace». Arxivat de l'original el 2008-03-31. [Consulta: 17 gener 2011].
* ↑ «New Whitespace-Only Programming Language - Slashdot» (en anglès). [Consulta: 16 desembre 2017].

## Enllaços externs

* Pàgina del Whitespace Arxivat 2008-03-31 a Wayback Machine.
* Ressenya a Slashdot
* Col·lecció d'interpretadors de Whitespace en diferents llenguatges de script
* Acme::Bleach Un mòdul en Perl que reescriu el cos del teu mòdul codificació de només caràcters d'espai ("per a programes realment nets").